text: Esbjerg giver ikke op
  30 maj 2011 kl. 11.50
  EfB vil op i Superligaen så hurtigt som muligt.
  EfB har hele foråret kæmpet mod den nedrykning, der blev en kendsgerning i går.
  Nu satser klubben benhårdt på at vende tilbage til Superligaen.
  - Vi er selvfølgelig skuffede, siger direktør i EfB, Søren Poulsen.
  - Men det var imponerende at se, hvordan fans og sponsorer støttede os både før, under og efter kampen i går. Det giver en tro på, at der er basis for at bygge et fundament op, så vi kan indfri målsætningen om at komme tilbage med det samme, for det er vores klare ambition, siger Søren Poulsen.
  - Det er på ingen måder en nem mission, vi nu skal i gang med, men vi er klar til at rykke, siger Søren Poulsen.
  